26.05.2014, 11:59
Euroopa Parlamendi valimistel Lätis oli populaarseim kandidaat endine peaminister Valdis Dombrovskis
FOTO:
Euroopa Parlamendi valimistel Lätis sai kõige rohkem plusse endine peaminister Valdis Dombrovskis. Keskvalimiskomisjoni ametlike andmete järgi andis oma hääle Dombrovskise poolt 148 056 valijat. 6214 inimest tõmbas aga tema nime erakonna Ühtsus nimekirjast maha.
Teisel kohal ühtsuse nimekirjas on senine Euroopa Parlamendi liige Sandra Kalniete 87 214 plussiga. Maha tõmbas ta 15 069 inimest, vahendab Läti Delfi.
Endine kaitseminister Artis Pabriks kogus 69 047 plussi (maha tõmmati 12 683 korral) ja Euroopa Parlamendi liige Krišjānis Kariņš 42 095 plussi (maha tõmmati 18 255 korral).
Juhul, kui Dombrovskis asub Euroopa Komisjoni voliniku kohale, võtab tema koha Euroopa Parlamendis Inese Vaidere, kes sai 40 015 plussi.